
                                                             administracijos direktoriaus
                                                                               2019 m. balandžio  d. įsakymu Nr. AT- 

NACIONALINIO MOKINIŲ PASIEKIMŲ PATIKRINIMO  VYKDYMO ŠAKIŲ RAJONO SAVIVALDYBĖS BENDROJO UGDYMO MOKYKLOSE 2019 METAIS TVARKOS APRAŠAS

I SKYRIUS
BENDROSIOS NUOSTATOS

         1. Nacionalinio mokinių pasiekimų patikrinimo vykdymo Šakių rajono savivaldybės (toliau – Savivaldybės) bendrojo ugdymo mokyklose 2019 metais tvarkos aprašas (toliau – Aprašas) reglamentuoja mokinių, kurie mokosi pagal pradinio ir pagrindinio ugdymo programas 2, 4 ir 6 klasėse, pasiekimų patikrinimus. Šių patikrinimų visuma kartu su atitinkamomis duomenų apdorojimo ir informavimo priemonėmis vadinama nacionaliniu mokinių pasiekimų patikrinimu (toliau – NMPP).
         2. NMPP paskirtis – suteikti švietimo dalyviams grįžtamojo ryšio informacijos apie mokinių mokymosi rezultatus. Ši informacija reikalinga priimti sprendimus, kaip toliau galėtų būti tobulinamas mokymas ir mokymasis mokinio, mokytojo, klasės, mokyklos, savivaldybės lygmenimis.
3. Tyrime gali dalyvauti ir specialiųjų ugdymosi poreikių turintys mokiniai. 
4. Testų duomenys suvedami, apdorojami ir rezultatai apskaičiuojami specialiojoje
elektroninėje programoje, parengtoje Nacionalinio egzaminų centro (toliau – NEC).

II SKYRIUS
NACIONALINIO MOKINIŲ PASIEKIMŲ PATIKRINIMO  VYKDYMAS  

5. Savivaldybės administracijos Švietimo, kultūros ir sporto skyrius informuoja mokyklas apie savivaldybės sprendimą 2019 metais atlikti 2, 4 ir 6 klasių mokinių mokymosi pasiekimų vertinimą naudojantis NEC parengtais tyrimo įrankiais.
6. Savivaldybės administracijos Švietimo, kultūros ir sporto skyrius:
6.1. iki balandžio 11 d. pasiima iš NEC supakuotus klausimynų ir testų sąsiuvinius, patikrina, ar gauta visa reikiama medžiaga, ir balandžio 12–15 dienomis vykdo testavimo medžiagos perdavimą mokyklų vadovams;
6.2. iki gegužės 7 d. priima iš mokyklų 4 ir 6 klasių mokinių užpildytus klausimynus (be mokinių pavardžių) ir iki gegužės 13 d. pateikia  NEC.
7. Bendrojo ugdymo mokyklų vadovai užtikrina, kad 2, 4 ir 6 klasėse pagal nustatytą grafiką ir laikantis NEC nustatytos Bendrosios testavimo vykdymo tvarkos įvyktų testavimas visose savivaldybės bendrojo ugdymo mokyklose, jų skyriuose, būtų panaudojami dalykų standartizuoti testai, būtų laikomasi gautos testavimo medžiagos konfidencialumo, mokinių darbai  būtų vertinami pagal pateiktas vertinimo instrukcijas.
8. Mokyklų vadovai informuoja mokinių tėvus (globėjus, rūpintojus) ir surenka raštiškus jų sutikimus laikantis Lietuvos Respublikos asmens duomenų teisinės apsaugos įstatymo 5 straipsnio 1 dalies reikalavimų, kad atliekant mokymosi pasiekimų vertinimą bus naudojami mokinių klausimynai, kurių duomenys būtini apskaičiuojant mokyklai svarbius rodiklius. Tėvai (globėjai, rūpintojai) susipažįsta su klausimynų turiniu NEC interneto svetainėje (http://www.nec.lt/342/) prieš pasirašant sutikimą.Tėvų (globėjų, rūpintojų) sutikimo dėl mokinių klausimynų panaudojimo ugdymo aplinkos ir ugdymo kokybės mokykloje vertinimui forma saugoma mokykloje.
      9. Bendrojo ugdymo mokyklų vadovai:
      9.1. iki balandžio 3 d. paskiria už mokinių sąrašų tikslinimą, vertinimą, testų rezultatų suvedimą specialiojoje elektroninėje programoje atsakingus asmenis, taip pat testavimo administratorius ir vykdytojus;
      9.2. kartu su paskirtais testavimo administratoriais prisijungia prie duomenų įvedimo modulio specialiojoje elektroninėje programoje;
[bookmark: _GoBack]           9.3. balandžio 12–15 dienomis pasiima testavimo medžiagą iš Savivaldybės administracijos  Švietimo, kultūros ir sporto skyriaus ir testo vykdymo dieną perduoda ją testavimo administratoriui;
           9.4. užtikrina gautos testavimo medžiagos konfidencialumą iki atitinkamos klasės ir atitinkamo dalyko testavimo dienos;
           9.5. iki testavimo pradžios supažindina testavimo administratorius ir vykdytojus  su Bendrojoje testavimo vykdymo tvarkoje jiems numatytomis funkcijomis, mokinių kodų užrašymu;
           9.6. užtikrina, kad 2019 m. balandžio 3–11 d. būtų patikslinti mokinių sąrašai specialiojoje elektroninėje programoje;
           9.7. iki gegužės 7 d. užtikrina  4 ir 6 klasių mokinių klausimynų pildymą ir pateikimą Švietimo, kultūros ir sporto skyriui;
           9.8. vykdo NMPP pagal 2019 metų tvarkaraštį:

	Nurodyto dalyko/ugdymo srities NMPP testas
	Testo pildymo trukmė
	Rekomenduojama testų vykdymo data (rekomenduojama testavimo valanda – nurodytos dienos 9 val.)
	Vertinimo instrukcijų paskelbimo KELTO sistemoje data (nurodytos dienos 12 val.)

	2 KLASĖ

	RAŠYMAS, 1 dalis (teksto kūrimas)
	apie 45 min.*
	Balandžio 16 d.
	Balandžio 16 d.

	SKAITYMAS
	apie 45 min.*
	Balandžio 18 d.
	Balandžio 18 d.

	RAŠYMAS, 2 dalis
	apie 45 min.*
	Gegužės 3 d.
	Gegužės 3 d.

	MATEMATIKA
	apie 45 min.*
	Balandžio 30 d.
	Balandžio 30 d.

	4 KLASĖ

	RAŠYMAS
	45 min.
	Balandžio 16 d.
	Balandžio 16 d.

	SKAITYMAS
	45 min.
	Balandžio 18 d.
	Balandžio 18 d.

	MATEMATIKA
	45 min. 
	Balandžio 30 d.
	Balandžio 30 d.

	PASAULIO PAŽINIMAS 
	45 min.
	Gegužės 3 d.
	Gegužės 3 d.

	6 KLASĖ

	RAŠYMAS
	45 min.
	Balandžio 15 d.
	Balandžio 15 d.

	SKAITYMAS
	45 min.
	Balandžio 17 d.
	Balandžio 17 d.

	MATEMATIKA
	45 min.
	Balandžio 19 d.
	Balandžio 19 d.


          
III SKYRIUS
NACIONALINIO MOKINIŲ PASIEKIMŲ PATIKRINIMO  ADMINISTRAVIMAS

     10. 2 klasės testus vykdo vertinamus mokinius mokantis(-ys) mokytojas(-ai). Prie kiekvienos 4 klasės mokinių grupės turi būti ne mažiau kaip du vykdytojai, vienas iš jų tos klasės mokytojas. Prie kiekvienos 6 klasės mokinių grupės turi būti ne mažiau kaip du vykdytojai - netestuojamojo dalyko mokytojai.
     11. Paskirtas testavimo administratorius testo vykdymo dieną iš specialiosios elektroninės programos atsispausdina vardinį mokinių sąrašą su kiekvienam mokiniui sugeneruotais kodais ir ne anksčiau kaip 7.30 val., paėmęs iš mokyklos direktoriaus vokus su testais, juos atplėšia ir ant kiekvieno testo užrašo mokinio kodą (be vardo ir pavardės), išdalina mokiniams ir skelbia testavimo pradžią (užrašant lentoje). Klausimynams užkoduoti naudojami lipdukai su brūkšniniais kodais.
    12. Paskirti testavimo administratoriai ir vykdytojai užtikrina tinkamą testavimo vykdymą, vadovaudamiesi Bendrosios testavimo vykdymo tvarkos 4 dalimi ,,Testų administratoriaus veiksmai mokykloje“.
    
IV SKYRIUS
NACIONALINIO MOKINIŲ PASIEKIMŲ PATIKRINIMO  VERTINIMAS

   13. Iki balandžio 15 d. mokyklos direktorius savo įsakymu suformuoja kiekvieno dalyko NMPP vertintojų (mokytojų) komisijas, įsakyme numato visas mokinių darbų vertinimo ir laikymo konfidencialumo procedūras:
   13.1. 2 klasės mokinių vertinimą, taikant pateiktus įrankius vykdo vertinamus mokinius mokantis(-ys) mokytojas(-ai);
   13.2. 4 ir 6klasės vertinimo komisijoje gali būti testuojamus mokinius mokę mokytojai;
   13.3. kiekvieno mokinio testą ( išskyrus 2 klasės) vertina ne mažiau kaip du vertintojai.
   14. Mokyklos direktorius gautus iš vykdymo administratoriaus testų sąsiuvinius tą pačią dieną perduoda testų vertinimo komisijos pirmininkui.
        15. Mokinių darbų vertinimo komisijos pirmininkas užtikrina tinkamą darbų vertinimo organizavimą vadovaudamasis Bendrosios testavimo vykdymo tvarkos 5 dalimi ,,Mokinių darbų vertinimas“.
   16. Baigus vertinti mokinių testus, vertinimo komisijos pirmininkas juos kartu su vertinimo lapais grąžina mokyklos direktoriui; direktorius vertintojų vertinimo lapus perduoda testavimo administratoriui.

V SKYRIUS
 NACIONALINIO MOKINIŲ PASIEKIMŲ PATIKRINIMO  DUOMENŲ SUVEDIMAS

   17. Testavimo administratoriai kartu su kitais paskirtais asmenimis užtikrina tinkamą mokinių testų įvertinimo suvedimą. Vadovaudamiesi Bendrosios testavimo vykdymo tvarkos 6 dalimi ,,Mokinių testų įvertinimų suvedimas“,  suveda visų dalykų testų vertinimo rezultatus į specialiąją elektroninę programą. Vienos mokyklos mokinių testų įvertinimus vienu metu gali įvesti keli asmenys, besinaudojantys tuo pačiu DIVEMO prisijungimo slaptažodžiu. 
   18. Suvedus mokyklos atitinkamos klasės mokinių visų mokomųjų dalykų testų įvertinimus ir specialiojoje elektroninėje programoje patvirtinus įvertinimų suvedimus, yra fiksuojama (data ir laikas), kad atitinkamos klasės duomenų suvedimas jau baigtas ir prasideda ataskaitų generavimas. Duomenų įvedimo pabaiga fiksuojama paspaudus mygtuką PATVIRTINTI.

VI SKYRIUS
BAIGIAMOSIOS NUOSTATOS

   19. Ataskaitos (profiliai) kiekvienai mokyklai, klasei ir kiekvienam mokiniui generuojami NEC remiantis ataskaitų grafiku.  
   20. Mokyklai pateikta mokinio ataskaitos informacija skirta mokyklos administracijai, mokinį mokančiam mokytojui, mokinio klasės vadovui, pačiam mokiniui, jo tėvams (globėjams, rūpintojams). Mokykla privalo užtikrinti mokinio duomenų konfidencialumą. 
      21.  Trumpa ataskaita (laisva forma) apie NMPP vykdymą gali būti viešai skelbiama Savivaldybės interneto svetainėje. 

